Калина Малина
Книжка-пъструшка

chitanka.info

Много си ми мила,

мила като дружка,

моя белокрила

книжчице-пъструшка.

Твойте бели листи

са крила на птица.

Буквите мъниста

нижат се в редица.

Цялата сияеш

с весели рисунки:

зайчета играят,

скачат си маймунки…

Щом като разтворя

твойта шир прекрасна,

ти ми заговаряш

простичко и ясно.

Много те обикнах —

мила бърборичка.

С теб нали привикнах

да чета самичка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.